Павел Голодриганың эштәре күбеһенсә виноград селекцияһына, селекция процесын камиллаштырыуҙың фәнни ысулдарына арналған. Ул виноградтың 20-нән ашыу яңы сортын уйлап сығарған, шуларҙың 8-е әле һаман элекке СССР-ҙың төрлө төбәктәрендә етештерелә. Улар араһында киң билдәле «Аврора Магарача», «Данко», «Ранний Магарача», «Рубиновый Магарача» һәм башҡа сорттар бар. Үҫемлектәрҙең генотипик үҙенсәлеген диагностикалауҙың уникаль экспресс-алымдарын эшләй.